Petition to a Strategus
Material: papyrus
Place: Oxyrhynchites
Categories: Eingabe
Kauf von Land
Eintragung ins Grundbuch
Αὐρηλίῳ Λεωνίδῃ στρ Ὀξ 
παρὰ Αὐρηλ[ί]ων Πτολλίωνος Ἀμόιτος τοῦ 
Σαραπίωνος, μητρὸ[ς] Διδύμης, καὶ Ἀπίωνο[ς] 
τοῦ καὶ Ἀμμωνίου Ἀπίωνος ἐπικαλουμένου 
Παυσειρίων[ο]ς, μητρὸς Οὐαριάνης, ἀμφοτέ
ρων ἀπʼ Ὀξ[υρύ]γχων πόλεως, κοσμητῶν, 
βουλευτῶν τῆς αὐτῆς πόλεως. κατὰ συν
χώρησιν τελειωθεῖσαν διὰ τοῦ [κατ]αλο
γείου τῷ δ[ι]ελθόντι η  μηνὶ Ἁθὺρ ἐω
νήμεθα ἐξ ἴσου παρὰ Αὐρηλίο[υ] Θέωνος 
γυμνασιάρχου βουλευτοῦ τῆς αὐτῆς 
πόλεως υἱοῦ Ἀριστίωνος Τείρωνος ἐξηγη
τεύσαντος τῆς αὐτῆς πόλεως, μητρὸς 
Σαραποῦτος τῆς καὶ Δημητρίας ἀπὸ 
τῆς αὐτῆς πόλεως τὰς ὑπαρξάσας αὐτῷ 
περὶ Ἀντιπέρα Πέλα, ἐκ μὲν τοῦ Ῥόδω
νος καὶ Ἀγασικράτους κλήρου σειτικὰς 
μοναρτάβου μὲν ἀρούρας ἕνδεκα ἥμι
συ ὄγδοον , διαρτάβου δὲ ἀρούρας 
δύο ἥμισυ τέταρτον ὄγδοον δυοτριακο
στόν , τῶν δὲ ὅλων ἀρουρῶν δεκατεσ
σάρων ἡμίσους δυοτριακοστοῦ  οὐσῶν 
ὑπὸ μίαν  ὄψιν, ἀποδόντες αὐτῷ τὴν 
τούτων τιμὴν ἐκ πλήρους ἐπὶ τοῖς 
διὰ τῆ[ς] πράσεως δηλουμένοις δικαίοις 
καὶ διαστολαῖς πάσαις ὡς ἡ συνχώρησις 
περ[ι]έχει ἧς τὸν ἀναπεμφθέντα πρὸς 
τοὺς τῶν ἐνκτήσεων βιβλιοφύλακας χρη
ματισμὸν ὑποκολλήσαντες τοῖσδε τοῖς βιβλι
δίοις ἐπιδίδομεν ἀξιοῦντές σε ἐπιστεῖλαι 
τοῖς αὐτοῖς βιβλιοφύλαξι τῶν ἐνκτήσεων 
τὴν δέουσαν παράθεσιν ποιήσασθαι.  θ 
Αὐτοκράτορος Καίσαρος Μάρκου Αὐρηλίου Σευήρου 
Ἀλεξάνδρου Εὐσεβοῦς Εὐτυχοῦς Σεβαστοῦ 
Θὼθ ιδ  Αὐρήλιοι Πτολλίων καὶ Ἀπ[ίων] 
ὁ καὶ Ἀμμώνιος ἀμφότ κοσμητ δ[ιὰ] 
Ἀπίωνος τοῦ κ Ἀμμωνίου ἐπιδ[ε]δώ[καμεν].